กินยาคุมฉุกเฉินไปวันที่ 3 ธันวาคมค่ะ แล้วก็มีเลือดออกมาวันที่ 11 ธันวามคมค่ะ มาได้วันนึงแล้วก็หยุดมาแล้วค่ะ อยากทราบว่าเป็นผลของยาคุมฉุกเฉินหรือว่าเป็นเลือดล้างหน้าเด็กคะ มีโอกาสตั้งครรภ์ไหมคะ
สวัสดีค่ะ ยาคุมฉุกเฉิน เป็นยาคุมที่ประกอบไปด้วยฮอร์โมนเพศในระดับสูง กินหลังมีเพศสัมพันธ์ โดยจะให้ประสิทธิภาพได้เต็มที่ประมาณ 80-90% หากได้รับประทานภายใน 72 ชั่วโมงหลังมีเพศสัมพันธ์ และกินครบตามข้างฉลากกำหนด หลังการใช้ยาคุมฉุกเฉินนั้นอาจจะทำให้มีเลือดออกผิดปกติทางช่องคลอด ประจำเดือนมาคลาดเคลื่อน คลื่นไส้ อาเจียน ปวดท้องได้โดยหลังกินยาไปประมาณ 1 สัปดาห์แล้วมีเลือดออกมา อาจจะเป็นผลข้างเคียงจากยาได้มาก ถ้าไม่ใช่เลือดที่มาตามรอบเดือน การมีผลข้างเคียงจากยาไมได้บ่งบอกว่ายาได้ผลในการรักษาหรือไม่ต้องสังเกตรอบเดือนหลังจากนี้ ควรมาไม่เกิน 35 วันจากรอบก่อน สามารถซื้อชุดตรวจครรภ์ทางปัสสาวะมาตรวจได้เองเบื้องต้น ให้ผลบวกได้ตั้งแต่ 10-14 วันหลังปฏิสนธิ หากให้ผลลบ แต่รอบเดือนก็ยังไม่มา ควรไปยืนยันผลที่รพ.และหาสาเหตุต่อไป